KOMISSION TÄYTÄNTÖÖNPANOASETUS (EU) 2022/2503,

annettu 19 päivänä joulukuuta 2022,

täytäntöönpanoasetuksen (EU) 2019/627 muuttamisesta ja oikaisemisesta siltä osin kuin on kyse eläviä simpukoita ja kalastustuotteita koskevan tai UV-säteilytykseen liittyvän virallisen valvonnan käytännön järjestelyistä

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 18 artiklan 8 kohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat todentaakseen, että unionin lainsäädäntöä noudatetaan muun muassa elintarvikkeiden turvallisuuden alalla tuotannon, jalostuksen ja jakelun kaikissa vaiheissa. Siinä säädetään erityisesti ihmisravinnoksi tarkoitettuja eläinperäisiä tuotteita koskevasta virallisesta valvonnasta.

(2) Komission täytäntöönpanoasetuksessa (EU) 2019/627 (2) vahvistetaan säännöt ihmisravinnoksi tarkoitettujen eläinperäisten tuotteiden virallisen valvonnan suorittamista koskevista käytännön järjestelyistä asetuksen (EU) 2017/625 mukaisesti.

(3) Täytäntöönpanoasetuksen (EU) 2019/627 10 artiklassa vahvistetaan virkaeläinlääkärin velvollisuudet asiakirjatarkastusten osalta, erityisesti komission täytäntöönpanoasetuksessa (EU) 2019/628 (3) säädettyjen virallisten todistusten huomioon ottamiseksi. Siinä viitataan kuitenkin väärään todistukseen, minkä vuoksi tämä viittaus olisi oikaistava. Koska täytäntöönpanoasetus (EU) 2019/628 on kumottu ja todistukset korvattu komission täytäntöönpanoasetuksessa (EU) 2020/2235 (4) olevilla todistuksilla, on myös aiheellista korvata kaikki viittaukset täytäntöönpanoasetukseen (EU) 2019/628 asianmukaisilla viittauksilla täytäntöönpanoasetukseen (EU) 2020/2235.

(4) Täytäntöönpanoasetuksen (EU) 2019/627 45 artiklan l alakohdassa säädetään, että tuore liha on julistettava ihmisravinnoksi kelpaamattomaksi, jos se on laittomasti käsitelty ionisoivalla säteilyllä, mukaan lukien UV-säteily. Koska suurinta osaa UV-säteilystä ei voida pitää neuvoston direktiivin 2013/59/Euratom (5) 4 artiklan 46 alakohdassa määriteltynä ionisoivana säteilynä, täytäntöönpanoasetuksen (EU) 2019/627 45 artiklan l alakohtaa olisi muutettava.

(5) Luokitelluilta tuotanto- ja uudelleensijoitusalueilta peräisin olevien elävien simpukoiden virallista valvontaa koskevia erityisvaatimuksia ei sovelleta sellaisiin eläviin merimakkaroihin (Holothuroidea), jotka eivät ota ravintoaan siivilöimällä, täytäntöönpanoasetuksen (EU) 2019/627 51 artiklan mukaisesti.

(6) Euroopan parlamentin ja neuvoston asetuksella (EU) 2021/1756 (6) muutettiin asetuksen (EU) 2017/625 18 artiklaa siten, että mahdollisuus poiketa asetuksen (EU) 2017/625 18 artiklan 7 kohdan g alakohdassa säädetystä tuotanto- ja uudelleensijoitusalueiden luokitteluvaatimuksesta ulotettiin koskemaan Holothuroidea-luokan ohella kaikkia piikkinahkaisia, jotka eivät ota ravintoaan siivilöimällä. Lisäksi komission delegoidulla asetuksella (EU) 2022/2258 (7) muutettiin asetuksen (EU) 2017/625 18 artiklan 7 kohdan g alakohdan nojalla delegoidun asetuksen (EU) 2019/624 (8) 11 artiklaa siten, että tuotanto- ja uudelleensijoitusalueiden luokittelua ei edellytetä sellaisten piikkinahkaisten pyynnin osalta, jotka eivät ota ravintoaan siivilöimällä. Täytäntöönpanoasetuksen (EU) 2019/627 51 artiklaa olisi näin ollen muutettava.

(7) Täytäntöönpanoasetuksen (EU) 2019/627 71 artiklassa vahvistetaan säännöt päätöksistä, joita toimivaltaiset viranomaiset voivat tehdä valvonnan perusteella. Kyseisen artiklan a alakohdassa viitataan virheellisesti asetuksen (EY) N:o 853/2004 liitteessä III olevan kalastustuotteita koskevan VIII jakson sijasta VII jaksoon. Johdonmukaisuuden vuoksi täytäntöönpanoasetuksen (EU) 2019/627 71 artiklassa oleva viittaus olisi oikaistava.

(8) Täytäntöönpanoasetuksen (EU) 2019/627 liitteessä VI vahvistetaan kalastustuotteiden virallista valvontaa koskevat käytännön järjestelyt kyseisen täytäntöönpanoasetuksen 70 artiklan mukaisesti. Siinä määritellään erityisesti analyysimenetelmät, joita on sovellettava, kun aistinvarainen tutkimus antaa aihetta epäillä kalastustuotteiden tuoreutta. EFSA yksilöi tieteellisessä lausunnossaan (9) menetelmiä, joilla voidaan erottaa toisistaan ”superjäähdytetyt” kalat ja aiemmin jäädytetyt kalat, jotka pidetään kaupan ”superjäähdytettyinä”. Koska kyseiset analyysimenetelmät olisi lisättävä täytäntöönpanoasetuksen (EU) 2019/627 liitteeseen VI, kyseistä liitettä olisi muutettava.

(9) Sen vuoksi täytäntöönpanoasetusta (EU) 2019/627 olisi muutettava ja se olisi oikaistava.

(10) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2019/627 seuraavasti: 1) 10 artiklassa: ”a) Korvataan 2 kohdassa ilmaisu ”komission täytäntöönpanoasetuksen (EU) 2019/628(9) 29 artiklan mukaisesti” ilmaisulla ”komission täytäntöönpanoasetuksen (EU) 2020/2235 (*1) 31 artiklan mukaisesti.” (*1) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).”" b) Korvataan 3 kohdassa ilmaisu ”komission täytäntöönpanoasetuksen (EU) 2019/628 29 artiklan mukaisesti” ilmaisulla ”täytäntöönpanoasetuksen (EU) 2020/2235 32 artiklan mukaisesti”. 2) Korvataan 45 artiklan l alakohta seuraavasti: ”l) se on laittomasti käsitelty ionisoivalla säteilyllä tai UV-säteilyllä;” . 3) Korvataan 51 artikla seuraavasti: ”51 artikla Rajaus Tätä osastoa sovelletaan eläviin simpukoihin, eläviin piikkinahkaisiin, eläviin vaippaeläimiin ja eläviin merikotiloihin. Tätä osastoa ei sovelleta sellaisiin eläviin merikotiloihin eikä sellaisiin eläviin piikkinahkaisiin, jotka eivät ota ravintoaan siivilöimällä.” 4) Korvataan 71 artiklan a alakohta seuraavasti: ”a) edellä olevan 70 artiklan mukaisesti suoritetussa virallisessa valvonnassa ilmenee, etteivät ne vastaa asetuksen (EY) N:o 853/2004 liitteessä III olevassa VIII jaksossa tai asetuksessa (EY) N:o 2073/2005 vahvistettuja vaatimuksia aistinvaraisten, kemiallisten, fyysisten tai mikrobiologisten ominaisuuksiensa tai loisia koskevien vaatimusten osalta;” . 5) Korvataan 72 artiklan 1 kohdassa ilmaisu ”täytäntöönpanoasetuksen (EU) 2019/628 liitteessä III olevan II osan B luvussa olevan terveystodistuksen mallin” ilmaisulla ”täytäntöönpanoasetuksen (EU) 2020/2235 liitteessä III olevassa 29 luvussa esitetyn terveystodistuksen mallin”. 6) Lisätään liitteessä VI olevan I luvun B kohtaan ”Tuoreusindikaattorit” ensimmäisen ja toisen alakohdan väliin kohta seuraavasti: ”Jos aistinvarainen tutkimus antaa aihetta epäillä, että aiemmin jäädytettyä kalaa esitetään kaupallisesti tuoreena, asian tarkastamista varten voidaan ottaa näytteitä ja tehdä niille laboratoriotestejä, kuten HADH-testi (hydroksiakyyli-koentsyymi-A-dehydrogenaasi), histologia, ultravioletti-näkyvä spektroskopia (UV-VIS/NIR) tai hyperspektrikuvaus.” .

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2022. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Komission täytäntöönpanoasetus (EU) 2019/627, annettu 15 päivänä maaliskuuta 2019, ihmisravinnoksi tarkoitettujen eläinperäisten tuotteiden virallisen valvonnan suorittamista koskevista yhdenmukaisista käytännön järjestelyistä Euroopan parlamentin ja neuvoston asetuksen (EU) 2017/625 mukaisesti ja komission asetuksen (EY) N:o 2074/2005 muuttamisesta virallisen valvonnan osalta (EUVL L 131, 17.5.2019, s. 51).

(3) Komission täytäntöönpanoasetus (EU) 2019/628, annettu 8 päivänä huhtikuuta 2019, virallisten todistusten malleista tietyille eläimille ja tavaroille sekä asetuksen (EY) N:o 2074/2005 ja täytäntöönpanoasetuksen (EU) 2016/759 muuttamisesta näiden todistusmallien osalta (EUVL L 131, 17.5.2019, s. 101).

(4) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).

(5) Neuvoston direktiivi 2013/59/Euratom, annettu 5 päivänä joulukuuta 2013, turvallisuutta koskevien perusnormien vahvistamisesta ionisoivasta säteilystä aiheutuvilta vaaroilta suojelemiseksi ja direktiivien 89/618/Euratom, 90/641/Euratom, 96/29/Euratom, 97/43/Euratom ja 2003/122/Euratom kumoamisesta (EUVL L 13, 17.1.2014, s. 1).

(6) Euroopan parlamentin ja neuvoston asetus (EU) 2021/1756, annettu 6 päivänä lokakuuta 2021, asetuksen (EU) 2017/625 muuttamisesta kolmansista maista unioniin vietävien eläinten ja eläinperäisten tuotteiden virallisen valvonnan osalta mikrobilääkkeiden tiettyjä käyttötarkoituksia koskevan kiellon noudattamisen varmistamiseksi ja asetuksen (EY) N:o 853/2004 muuttamiseksi jäniseläinten ja siipikarjan lihan suoraan kuluttajalle toimittamisen osalta (EUVL L 357, 8.10.2021, s. 27).

(7) Komission delegoitu asetus (EU) 2022/2258, annettu 9 päivänä syyskuuta 2022, eläinperäisiä elintarvikkeita koskevista erityisistä hygieniavaatimuksista annetun Euroopan parlamentin ja neuvoston asetuksen (EY) N:o 853/2004 liitteen III muuttamisesta ja oikaisemisesta kalastustuotteiden, munien ja tiettyjen pitkälle jalostettujen tuotteiden osalta sekä komission delegoidun asetuksen (EU) 2019/624 muuttamisesta tiettyjen simpukoiden osalta (EUVL L 299, 18.11.2022, s. 5).

(8) Komission delegoitu asetus (EU) 2019/624, annettu 8 päivänä helmikuuta 2019, lihantuotantoa koskevan virallisen valvonnan suorittamista sekä elävien simpukoiden tuotanto- ja uudelleensijoitusalueita koskevista erityissäännöistä Euroopan parlamentin ja neuvoston asetuksen (EU) 2017/625 mukaisesti (EUVL L 131, 17.5.2019, s. 1).

(9) EFSA Journal 2021;19(1):6378.